Este ședință la Palatul Victoria. Liderii PNL și PSD ar urma să stabilească persoana care va deschide lista comună a PSD şi PNL la alegerile europarlamentare, potrivit unor surse politice, citate de Agerpres.
Sursele citate au mai precizat că reprezentanţii celor două partide vor discuta şi candidaţii la Sectoarele 1, 2, 5, dar şi alte eventuale alianţe în plan local, cum ar fi la Braşov, Bacău, Timişoara.
Fosta şefă a Reprezentanţei Comisiei Europene în România, Ramona Chiriac, a anunţat, pe 21 martie, că nu va candida la alegerile europarlamentare, "din motive personale".
În aceeaşi zi, preşedintele PNL, Nicolae Ciucă, a respingea varianta tragerii la sorţi între PNL şi PSD pentru candidatul care va deschide lista comună la alegerile europarlamentare, urmând să se ia o decizie referitoare la locul vacantat prin retragerea Ramonei Chiriac.
Fiți la curent cu ultimele noutăți. Urmăriți DCNews și pe Google News